Claus von Stauffenberg

Grof Claus von Stauffenberg, puniim imenom Claus Phillip Maria Graf Schenk von Stauffenberg (15. novembar 1907 - 21. juli 1944) je bio njemački aristokrat i oficir Wehrmachta za vrijeme Drugog Svjetskog rata.Biografija na stranici  dibb.de pristupljeno 12.5.2014. Biografija na stranici whoiswho.de pristupljeno 20. 7. 2014. 

 Vojna biografija 

 1926. Ulazak u bambergijski-kavalerijski-regiment 17
 1936. Nastavnik na ratnoj akademiji u Berlinu
 1938. Poziv u štab tenkovske divizije "Hoepners"
 1939. Sa divizijom Hoepners učestvuje u Invaziji na Poljsku
 1940. Učestvuje u napadu na Francusku
 1943. Pukovnik u štabu 10. tenkovske divizije u Africi, teško ranjen
 1944. Pukovnik i šef štaba rezerve pod generalpukovnikom Fromm
 1944. Učestvuje u atentatu na Adolfa Hitlera

 Odlikovanja 

 Eisernes Kreuz I. (željezni križ prve klase)
 Ritterkreuz zum eisernen Kreuz (viteški križ)
 Eichenlaub mit Schwertern zum Ritterkreuz (hrasni vijenac sa mačevima uz viteški križ)

 Učestvovanje u atentatu na Hitlera 

Stauffenberg je na početku svoje karijere fasciniran od ideja nacionalsocijalizma. Na dan preuzimanja vlasti kroz nacionalsocijaliste 30. januara 1933, on organizuje u Bambergu slavlje. Njegovo distanciranje naspram nacionalsocijalizma počinje tek sa „kristalnom noću“ (9./10.11.1938) kada pripadnici SA i SS organizuju prve masovne napade na ustanove, prodavnice i same kuće židovskog stanovništva. Za vrijeme njegovog boravka u vojnoj bolnici poslije ranjavanja u Africi, Stauffenberg se sve više predaje ideji eliminacije Hitlera.

Realnu izvedbu tek vidi sa svojim radom u štabu rezerve i mogućnošću ulaza u vučju jazbinu (Wolfsschanze), te pristupu sastancima sa Hitlerom.

Izmeđe 11-20 jula Staufenberg je izveo tri neuspjela pokušaja atentata, jer je želio istovremeno ukloniti Hitlerove zamjenike Himmlera i Göringa.

20. jula 1944. godine, Stauffenberg u jednoj aktnoj tašni unosi satnu bombu i postavlja je u blizini Hitlera ispod stola od hrastovine i izlazi iz barake. Zbog gužve u baraci nije uspio drugu tašnu postaviti. Još prije detonacije, jedan od oficira (vjerovatno Generalmajor Warlimont ili Jodl) pomjera tašnu malo dalje ispod stola jer mu smeta pri pogledu na kartu. Ovoj slučajnosti Hitler zahvaljuje život u tom momentu.

 Operacija "Walküre" 

Poslije atentata, Stauffenberg slijeće u Berlin, uvjeren da je Hitler mrtav. Uvjeren u ovo, on moli generalpukovnika Friedricha Fromma da pusti u pokret operaciju “Walküre” (podizanje vojne rezerve u slučaju smrti Hitlera i zauzimanje svih važnih državnih objekata te organizacija i preuzimanje vlasti). U međuvremenu Joseph Goebbels uspijeva razgovarati sa Hitlerom i Fromma uvjeriti da ovaj nije mrtav. Poslije jednog telefoniranja sa Hitlerom, iako je znao za atentat, Fromm hapsi Stauffenberga i daje ga u dvorištu svoje komandature likvidirati.

Trenutak prije nego što je Stauffenberg streljan uzvikno je: "Es lebe das heilige Deutschland!" (bs. Živjela sveta Njemačka!)

Claus, graf Schenk von Stauffenberg je jedan od najvećih primjera borbe protiv Hitlerovog režima unutar njemačke vojske. Kao jedan borac otpora i primjer lojaliteta njemačkoj državi a ne Hitleru, slavi se kao heroj.

 Reference 

 Vanjski linkovi 

 Biografija (njem.)
 Komemorativni centar Stauffenberg (njem.)

Kategorija:Drugi svjetski rat
Kategorija:Rođeni 1907.
Kategorija:Umrli 1944.